Uoman (عُمان "Uman"; Sułtanat Ômanu – سلطنة عُمان "Saltanat Uman") – państwo we Azyji, na Arabskim Pōłwyspie, nad Arabskim Morzym a Ômańskōm Zatokōm. Granica mo ze Zjydnoczōnymi Arabskimi Ymiratōma, Saudyjskōm Arabijōm a Jymynym. Noleży do Ligi Arabskich Państwōw. Klima sam je zwrotnikowo sucho, ze pustynijōma a pōłpustynijōma. We lipcu tymperatura luftu poradzi dolyźć do 50 °C. We staroroczach znōmy jako ôstrzodek produkcyji kadzidła. Zislamizowany we VIII stoleciu. Uod anfaga XVI stolecio penetrowany bez Portugalczykōw, kere zołożyli 1515 teroźno stolica - Maskat. We noworoczach popadoł we zależność ôd Persyje, Turcyje a Wielgij Brytaniji, kero we 1891 utworzyła sam protektorat. Niypodległy ôd 1951 roka. Nojsrogsze dochody Ôman mo ze dobywanio naftowyj ropy.